Oulaskankaan röntgenin päivystyskuvantaminen

Röntgenosastolla on radiologi paikalla **vain maanantaisin ja torstaisin klo 9–14**. Radiologi ei ole paikalla maanantaille tai torstaille sattuvina pyhäpäivinä. Iltaisin, öisin tai viikonloppuisin paikalla ei ole radiologia.

Paikalla on yksi päivystävä röntgenhoitaja ma – pe klo 16.00–22.00 ja la – su sekä juhlapyhinä ympäri vuorokauden. Arkipäivisin röntgenhoitajalla on **puhelinvarallaolo** klo 22.00–7.00.

Päivystykselliset / kiireelliset kuvantamistutkimukset tehdään päivystävän lääkärin harkinnan mukaan **lähetetietojen perusteella** asettamassa järjestyksessä, ja nojautuen tämän ohjeen mukaiseen kiireellisyysjaotteluun.

Radiologiset tutkimukset jaetaan **lääketieteellisin indikaatioin** päivystystutkimuksiin, kiireellisiin tutkimuksiin ja elektiivisiin tutkimuksiin.

**PÄIVYSTYSTUTKIMUKSELLA** tarkoitetaan tutkimusta, joka potilaan sairauden / hoidon takia (tilanne on välitöntä hoitoa vaativa) tulee tehdä päivystysvuoron = illan aikana.

**KIIREELLISELLÄ TUTKIMUKSELLA** tarkoitetaan tutkimusta, joka tarvitaan tehtäväksi potilaan sairauden / hoidon takia seuraavana päivänä tai arkipäivänä.

Muut tutkimukset ovat **ELEKTIIVISIÄ** ja varataan normaalin ajanvarauksen kautta.

|  |  |  |  |  |  |
| --- | --- | --- | --- | --- | --- |
| **PÄIVYSTYSTUTKIMUKSET** | | **KIIREELLISET** | | **ELEKTIIVISET** | |
| **Natiivikuvaukset**  Kaikki välitöntä diagnostiikkaa ja hoitoa edellyttävien sairauksien natiivikuvaukset. Röntgenosastolla ei tehdä mammografiatutkimuksia eikä rintarauhasen ultraäänitutkimuksia. | | Muut tutkimukset, kuten ei-päivystyksellisten leikkausten preoperatiiviset tutkimukset. | | Muut indikaatiot. | |
| **Ultraäänitutkimukset**  Päivystyksellisiä ultraäänitutkimuksia tehdään maanantaisin ja torstaisin klo 9–14.  Sonograaferin ollessa paikalla voidaan päivystyksellisiä **vatsan ultraäänitutkimuksia** tehdä myös tiistaisin ja keskiviikkoisin virka-aikaan.  **Erillinen ohje Pohteen eteläiselle alueelle:**  [Päivystyksellinen alaraajalaskimoiden ultraäänitutkimus syvälaskimo-tukosta epäiltäessä](https://www.ppshp.fi/dokumentit/_layouts/15/WopiFrame.aspx?sourcedoc=%7BDC54CDF9-74F3-4D22-83AF-8DC71730306F%7D&file=P%C3%A4ivystyksellinen%20alaraajalaskimoiden%20ultra%C3%A4%C3%A4nitutkimus%20syv%C3%A4laskimotukosta%20ep%C3%A4ilt%C3%A4ess%C3%A4%20Pohteen%20etel%C3%A4inen%20alue%20kuv%20til.docx&action=default&DefaultItemOpen=1) | | Sairaudet, joissa päivystyksellinen hoito ei ole indisoitu, kuten tulehdus-pesäkkeen etsintä kliinisesti stabiililla potilaalla.  Osastojen ultraäänitutkimukset (pääsääntöisesti). | | Muut tutkimukset, kuten syövän levinneisyys, kaulavaltimoiden uä, palpoitujen kyhmyjen ultraäänitutkimukset. | |
| **Pediatriset uä-tutkimukset**  Päivystyksellisiä lasten ultraäänitutkimuksia tehdään maanantaisin ja torstaisin klo 9–14. | | Muut indikaatiot. | |  | |
| **PÄIVYSTYSTUTKIMUKSET** | **KIIREELLISET** | | **ELEKTIIVISET** | |
| **Thoraxin ja vatsan TT-tutkimukset**  Päivystyksellisiä varjoainetehosteisia TT-tutkimuksia ei tehdä iltaisin eikä viikonloppuisin. | Tulehduspesäkkeiden etsintä stabiililla potilaalla.  Akuutti keltaisuus.  Akuutin pankreatiitin luokittelu.  Murtuman (muun kuin rangan)  preoperatiivinen luokittelu. | | Esimerkiksi syövän levinneisyystutkimukset, muut kasvainselvittelyt. | |
| **Pään, rangan, nivelten ja lantion TT-tutkimukset, virtsakivi-TT**  Päivystyksellisiä TT-tutkimuksia voidaan suorittaa iltaisin ja viikonloppuisin. | Indikaatiot, joissa arvioidaan tarvittavan kiireellistä hoitoa.  [Erillinen ohje](https://www.ppshp.fi/dokumentit/Kuvantamisen%20ohje%20sislttyyppi/Virka-ajan%20ulkopuolella%20Oulaskankaan%20röntgenissä%20tehtävät%20TT-kuvaukset.docx) Intrassa. | |  | |
| **Suoliston ja virtsateiden muut kuvaukset**  Diagnostiikkaa ja hoitoa edellyttävien sairauksien muut kuvaukset tehdään pääsääntöisesti virka-aikana. | | | | |